สวัสดีค่ะ เพิ่งทานยาคุมกำเนิดชนิด28เม็ดเดือนแรก พอทานยาจนครบ 24เม็ดที่เป็นฮอร์โมนและทานตัวที่เป็นเม็ดแป้งได้2วันก็เป็นประจำเดือนค่ะ แต่ทีนี้ประจำเดือนไม่เป็นเลือดไหลออกมาเหมือนปกติค่ะ แต่เลือดที่ออกมาเป็นเมือกๆคล้ายมีตกขาวปนออกมาแทนอ่ะค่ะ แบบนี้เป็นอาการผิดปกติรึเปล่าคะ (1เดือนระหว่างทานยาไม่ได้มีเพศสัมพันธ์ค่ะ)
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ค่ะ หากรับประทานยาคุมอย่างสม่ำเสมอ มีโอกาสตั้งครรภ์ได้น้อยกว่า 1%ระหว่างรับประทานยาคุมถ้าเป็นแบบ 28 เม็ด ประจำเดือนอาจจะเริ่มมาเมื่อรับประทานยาครบ 21 เม็ด ก็คือจะมาในช่วงที่รับประทานเม็ดแป้ง 7 เม็ด หากประจำเดือนไม่มา อาจซื้อชุดตรวจการตั้งครรภ์มาตรวจเองเบื้องต้น แต่ถ้าไม่มีเพศสัมพันธ์เลยก็ไม่น่ามีโอกาสตั้งครรภ์ ทางทฤษฎีกล่าวว่าหากรับประทานยาคุมสม่ำเสมอ แม้ประจำเดือนไม่มา ก็เริ่มยาแผงต่อไปได้เลยหลังกินเม็ดแป้งครบ 7 วันค่ะส่วนลักษณะเลือดที่ออกมาผิดปกตินั้น แนะนำสังเกตอาการค่ะ ว่าหยุดไปเองภายใน 3-7 วันหรือไม่ แล้วรอบต่อไปมาปกติหรือเปล่า ถ้าเลือดไหลไม่หยุด ร่วมกับปวดหน่วงท้องน้อย มีเลือดออกกระปริดกระปรอยระหว่างรอบเดือน อาจเกิดจากสาเหตุอื่นที่ไม่ใช่ประจำเดือน ควรพบสูตินรีแพทย์เพื่อตรวจเพิ่มเติม